బహుముఖ ప్రతిభ.. గొల్లపూడి ఘనత - Gollapudis simhapuri memories - EENADU
సింహపురిలో సాహితీ పురస్కారాలను అందుకున్న అనుబంధం
1996లో పురస్కారం అందుకుంటున్న గొల్లపూడి
న్యూస్‌టుడే, నెల్లూరు(సాంస్కృతికం): నటుడు, వ్యాఖ్యాత, కథా రచయితగా బహుముఖ ప్రతిభను చాటుకున్న ఘనత గొల్లపూడి మారుతీరావుకే దక్కుతుంది. ఆరు దశాబ్దాలుగా సాహిత్యరంగంలో తనదైన శైలిలో ప్రస్థానాన్ని కొనసాగించారాయన. తెలుగు వారి హృదయాల్లో సాహితీవేత్తగానే కాకుండా విభిన్నమైన నటుడిగా చెరగని ముద్రను వేశారాయన. అద్వితీయమైన ప్రస్థానాన్ని వదలి తనవు చాలించిన గొల్లపూడి మారుతీరావు సింహపురి స్మృతిపథంలో మిగిల్చిన జ్ఞాపకాలివే..
1996లో తుంగా పురస్కారం
నటుడిగా కొనసాగే తరుణంలో ఆయన 1996లో నెల్లూరు వచ్చారు. నెల్లూరుకు చెందిన ప్రముఖ పాత్రికేయుడు, లాయర్‌ పత్రిక వ్యవస్థాపకుడు తుంగా రాజగోపాలరెడ్డి స్మారకంగా నిర్వహించిన తొలి తుంగా పండుగలో ఆయన సాహిత్య పురస్కారాన్ని అందుకున్నారు. నవంబరు 8న రాజగోపాల్‌రెడ్డి జన్మదినాన్ని పురస్కరించుకుని టౌన్‌హాల్‌ లాయర్‌ ప్రతిక సంపాదకుడు తుంగా శివప్రభాతరెడ్డి ఆధ్వర్యంలో నిర్వహించిన వేడుకల్లో ఆయన కార్యక్రమానికి ముఖ్యఅతిథిగా విచ్చేసిన మాజీ ముఖ్యమంత్రి బెజవాడ గోపాలరెడ్డి చేతులమీదుగా పురస్కారాన్ని, సన్మానాన్ని స్వీకరించారు.
● 2006లో పద్యనాటక పోటీలలో అతిథి పురస్కారం
2006 సెప్టెంబరు 18న నెల్లూరులో జరిగిన పద్యనాటక పోటీల బహుమతి ప్రదాన వేడుకకు హాజరయ్యారు. నెల్లూరుకు చెందిన ప్రముఖ పారిశ్రామికవేత్త జేఎస్‌రెడ్డి తన తండ్రి జక్కా రంగారెడ్డి స్మృత్యర్థంగా జక్కా రంగారెడ్డి కళాపీఠం ఆధ్వర్యంలో నిర్వహించిన పద్యనాటక పోటీల విజేతలకు బహుమతులను అప్పటి కలెక్టర్‌ ఎం.రవిచంద్రతో కలిసి అందజేశారు. ఈ సందర్భంగా ఆయన సంస్థ అతిథి పురస్కారాన్ని అందుకున్నారు.
● 2015లో వరించిన నాగభైరవ పురస్కారం
2015 నవంబరు 15న మరో దఫా ఆయన నెల్లూరులో తళుక్కుమన్నారు. అప్పుడు ఆయన ప్రముఖ సాహితీవేత్త డాక్టర్‌ నాగభైరవ కోటేశ్వరరావు పేరుపై నెల్లూరులో ప్రదానం చేసే నాగభైరవ పురస్కారాన్ని స్వీకరించారు. టౌన్‌హాల్‌లో జరిగిన కార్యక్రమంలో ఆయన మాట్లాడుతూ 'జీవితంలో చాలా సాధించా.. అవకాశం ఉంటే ఇంకాసాధిస్తా.. కానీ నాగభైరవ కోటేశ్వరరావు ఉపాధ్యాయుడిగా ఆర్జించిన శిష్య సంపదను మాత్రం సాధించలేకపోయానని ఈర్ష్య పడుతున్నా' నని పేర్కొనటం విశేషం. గొల్లపూడిని ఘనంగా సత్కరించి రూ.10 వేల నగదు పురస్కారాన్ని డాక్టర్‌ నాగభైరవ అవార్డు కమిటీ అధ్యక్షుడు, ప్రముఖ సినీ రచయిత వెన్నెలకంటి, కార్యదర్శి చిన్ని నారాయణరావు ముఖ్యఅతిథులుగా విచ్చేసిన ఎమ్మెల్సీ బీద రవిచంద్ర, శివప్రభాత్‌రెడ్డి ప్రదానం చేశారు.
నెల్లూరీయుల సహకారంతో ఆత్రేయ జీవితచరిత్రకు రూపకల్పన
జిల్లాకు చెందిన ప్రముఖ సినీకవి ఆచార్య ఆత్రేయ జీవిత చరిత్రను పుస్తక రూపంచేసే క్రమంలో ఆయనకు నెల్లూరీయులైన ప్రముఖ పద్యనాటక కళాకారుడు పొన్నాల రామసుబ్బారెడ్డి, మిమిక్రీ కళాకారుడు అద్దంకి సుబ్రహ్మణ్యం సహకారం అందించారు. గొల్లపూడి రేడియో వ్యాఖ్యాతగా పనిచేస్తూనే గూడూరులో జరిగే సంస్కృతి సమ్మేళనం నాటకాలను తిలకించేందుకు పలుదఫాలు హాజరయ్యారని ప్రముఖ మిమిక్రీ కళాకారుడు అద్దంకి సుబ్రహ్మణ్యం తెలిపారు. ఆయన కన్నా వయస్సులో చాలా చిన్నవాడ్నయినా ఎంతో ఆప్యాయంగా పలకరించే గొల్లపూడి మరణం సినీ, సాహిత్య రంగాలకు తీరని లోటని సంతాపాన్ని తెలియజేశారు.
● కవులు.. కళాకారుల సంతాపం
గొల్లపూడి వంటి నటుడు, రచయిత తిరిగిరాని లోకాలకు వెళ్లిపోయారని తెలిసి నెల్లూరుకు చెందిన పలువురు నటులు, కళాకారులు, రచయితలు, కవులు, ఆయనతో వారికున్న అనుబంధాన్ని గుర్తుచేసుకుని సంతాపాన్ని తెలియజేశారు. నటుడుగా, రచయితగా గొల్లపూడి ప్రస్థానాన్ని స్మరించుకుంటూ సంతాపాన్ని తెలియజేసిన వారిలో నాగభైరవ అవార్డు కమిటీ కార్యదర్శి చిన్ని నారాయణరావు, 25 కళాసంఘాల అధ్యక్షుడు కృష్ణారెడ్డి, టీవీ నటులు దోర్నాల హరిబాబు, శింగంశెట్టి మురళీమోహన్‌రావు, కవి పెరుగు రామకృష్ణ, నెరసం అధ్యక్షుడు ఎ.జయప్రకాష్‌, కార్యదర్శి పాతూరు అన్నపూర్ణ ఉన్నారు.
bahumukha pratibha.. gollapudi ghanata - Gollapudis simhapuri memories - EENADU
simhapurilo saahitii puraskaaraalanu andukunna anubandham
1996loo puraskaaram andukuntunna gollapudi
neusetude, nelluru(saamskrutikam): natudu, vyaakhyaata, kathaa rachayitagaa bahumukha pratibhanu chaatukunna ghanata gollapudi maarutiiraavuke dakkutundi. aaru dasaabdaalugaa saahityarangamlo tanadaina saililo prasthaanaanni konasagincharayana. telugu vaari hrudayaallo saahitiivettagaane kakunda vibhinnamaina natudigaa cheragani mudranu vesaaraayana. adviteeyamaina prasthaanaanni vadali tanavu chaalinchina gollapudi maarutiiraavu simhapuri smrutipathamlo migilchina ghnaapakaalive..
1996loo tungaa puraskaaram
natudigaa konasage tarunamlo aayana 1996loo nelluru vachaaru. nelluruku chendina pramukha paatrikeyudu, layari patrika vyavasthaapakudu tungaa rajagopalareddy smaarakamgaa nirvahinchina toli tungaa pandugalo aayana saahitya puraskaaraanni andukunnaru. navambaru 8na rajagopalereddy janmadinaanni puraskarinchukuni tounehalle layari pratika sampaadakudu tungaa sivaprabhaatareddi aadhvaryamlo nirvahinchina vedukallo aayana kaaryakramaaniki mukhyatidhiga vichesina maji mukhyamantri bejawada gopalareddy chetulameedugaa puraskaaraanni, sanmaanaanni sweekarinchaaru.
u 2006loo padyanaataka potiilalo athithi puraskaaram
2006 septembaru 18na nellurulo jarigina padyanaataka poteela bahumati pradaana vedukaku haajarayyaaru. nelluruku chendina pramukha paarisraamikavetta jsereddy tana tandri jakka rangareddy smrutyarthamgaa jakka rangareddy kalaapeetam aadhvaryamlo nirvahinchina padyanaataka poteela vijetalaku bahumatulanu appati kalektarke em.ravichandratho kalisi andajesaaru. ee sandarbhamgaa aayana samstha athithi puraskaaraanni andukunnaru.
u 2015loo varinchina nagabhairava puraskaaram
2015 navambaru 15na maro dafa aayana nellurulo talukkumannaru. appudu aayana pramukha saahitiivetta dactor nagabhairava koteshwararao perupai nellurulo pradaanam chese nagabhairava puraskaaraanni sweekarinchaaru. tounehaalle jarigina kaaryakramamlo aayana maatlaadutuu 'jeevitamlo chala saadhinchaa.. avakaasam unte inkasadhista.. cony nagabhairava koteshwararao upaadhyaayudigaa aarjinchina shishya sampadanu maatram saadhinchalekapoyaanani eershya padutunna' nani perkonatam visesham. gollapudini ghanamgaa satkarinchi roo.10 vela nagadu puraskaaraanni dactor nagabhairava avaardu commity adhyakshudu, pramukha cinee rachayita vennelakanti, kaaryadarsi chinni narayanarao mukhyatithuluga vichesina emmelsy beeda ravichandra, sivaprabhaatreddy pradaanam chesaru.
nelluriiyula sahakaaramtho aatreya jeevitacharitraku roopakalpana
jillaaku chendina pramukha sineekavi aachaarya aatreya jeevita charitranu pustaka roopanchese kramamlo aayanaku nelluruiyulaina pramukha padyanaataka kalakarudu ponnaala ramasubbareddy, mimikri kalakarudu addanki subrahmanyam sahakaaram andinchaaru. gollapudi radio vyaakhyaatagaa panichestune guuduuruloo jarige samskruti sammelanam naatakaalanu tilakinchenduku paludaphaalu haajarayyaarani pramukha mimikri kalakarudu addanki subrahmanyam telipaaru. aayana kanna vayassulo chala chinnavadnayina entho aapyaayamgaa palakarinche gollapudi maranam cinee, saahitya rangaalaku teerani lotani santaapaanni teliyajesaaru.
u kavulu.. kalaakaarula santaapam
gollapudi vanti natudu, rachayita tirigiraani lokalaku vellipoyaarani telisi nelluruku chendina paluvuru natulu, kalaakaarulu, rachayitalu, kavulu, aayanatho vaarikunna anubandhaanni gurtuchesukuni santaapaanni teliyajesaaru. natudugaa, rachayitagaa gollapudi prasthaanaanni smarinchukuntu santaapaanni teliyajesina vaarilo nagabhairava avaardu commity kaaryadarsi chinni narayanarao, 25 kalasanghala adhyakshudu krishnareddy, tv natulu dornala haribabu, singamsetti muralimohannaru, kavi perugu ramakrishna, nerasam adhyakshudu e.jayaprakashm, kaaryadarsi paatuuru annapurna unnaaru.